पाएं अपने शहर की ताज़ा ख़बरें और फ्री ई-पेपरडाउनलोड करें
स्मार्ट सिटी में हाल में ही जारी किए गए होम डिलेवरी के नंबर में गड़बड़ी का मामला सामने आया है। इसमें स्मार्ट सिटी ने एक फल विक्रेता के नाम के सामने गलत नंबर जारी कर दिया, जो नंबर जारी किया गया है वह जरूआखेड़ा में सोना-चांदी के काम करने वाले का है। जरूआखेड़ा के शंभूदयाल सोनी का कहना है कि स्मार्ट सिटी ने सोमवार को होम डिलेवरी के लिए जो नंबर जारी किए हैं, उनमें आम तरबूज वाले फल विक्रेता मो. इमरान के नंबर की जगह मेरा नंबर दे दिया।
जिसके कारण मंगलवार को दिन भर लोग फल की होम डिलेवरी के लिए फोन लगाते रहे। उन्होंने बताया कि उन्हें फोन उठाना इसलिए भी मजबूरी है कि कहीं उनके ग्राहकों का फोन नहीं आ रहा हो। सोनी ने स्मार्ट सिटी से मांग की है कि वे नंबर में सुधार कर लें। स्मार्ट सिटी ने सोमवार को होम डिलेवरी के लिए जो नंबर जारी किए हैं, उनके बगैर जांचे ही जारी कर दिया। मंगलवार को भी स्मार्ट सिटी के एप मे मो. इमरान की जगह सोनी के नंबर ही दिखाई देता है। जिसमें सुधार नहीं किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn